Danske Likeners Økologi. 



Af 



O. Galløe. 



(Hertil Tavle 3—17). 



Forord. 



Til Grund for følgende Afhandling ligger Besvarelsen af en 

 Prisopgave , udsat af Københavns Universitet i 1903 , indleveret i 

 1905, belønnet med Universitetets Guldmedaille i 1906. Paa flere 

 Punkter har jeg draget Nytte af den Kritik, Afhandlingen blev 

 underkastet ved Universitetet. 



De Afhandlingen ledsagende Billeder er ordnede alfabetisk, 

 hvorfor der i Reglen ikke er henvist til dem i Teksten. 



Det er praktisk ugørligt i et Arbejde som det foreliggende at 

 trække skarpe Skillelinier mellem gammelkendt og nyt, hvis da ikke 

 Citeringen skal tage en alt for enorm Plads. Noget nyt vil der 

 findes paa flere Punkter, navnlig gælder dette flere af de afbildede 

 Arters Anatomi samt selvfølgelig Hovedparten af de økologiske 

 Data for Likenernes Vedkommende. 



KAP. 1. 

 Indledning. 

 L Orientering i liken-okologisk Litteratur. 



Iagttagelser over Likenernes Biologi foreligger i ikke ringe 

 Mængde; (jeg kan angaaende Litteratur henvise til Listen i Engler 

 u. Prantls „Natürliche Pflanzenfam/'); deres geografiske Fordeling 

 har lejlighedsvis været behandlet ganske kort (f. Eks. af Nylander), 

 og lokalgeografiske Likenstudier forefindes i stor Mængde i Littera- 

 turen, men en økologisk Behandling af disse Planter, en Under- 

 søgelse over deres Forekomst i de bestaaende Plantesamfund og 



